CELEX: 32012R0675
Language: sl
Date: 2012-07-23 00:00:00
Title: Uredba Komisije (EU) št. 675/2012 z dne 23. julija 2012 o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe smukca (E 553b) in karnauba voska (E 903) na neolupljenih obarvanih trdo kuhanih jajcih ter uporabe šelaka (E 904) na neolupljenih trdo kuhanih jajcih  Besedilo velja za EGP

24.7.2012   
            
            
               SL
            
            
               Uradni list Evropske unije
            
            
               L 196/52
            
         UREDBA KOMISIJE (EU) št. 675/2012
   z dne 23. julija 2012
   o spremembi Priloge II k Uredbi (ES) št. 1333/2008 Evropskega parlamenta in Sveta glede uporabe smukca (E 553b) in karnauba voska (E 903) na neolupljenih obarvanih trdo kuhanih jajcih ter uporabe šelaka (E 904) na neolupljenih trdo kuhanih jajcih
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1333/2008 Evropskega parlamenta in Sveta z dne 16. decembra 2008 o aditivih za živila (1) ter zlasti člena 10(3) in člena 30(5) Uredbe,
   ob upoštevanju naslednjega:
   
               (1)
            
            
               V Prilogi II k Uredbi (ES) št. 1333/2008 je določen seznam Unije aditivov za živila, odobrenih za uporabo v živilih, in pogoji njihove uporabe.
            
         
               (2)
            
            
               Navedeni seznam se lahko spremeni v skladu s postopkom iz Uredbe (ES) št. 1331/2008 Evropskega parlamenta in Sveta z dne 16. decembra 2008 o vzpostavitvi skupnega postopka odobritve za aditive za živila, encime za živila in arome za živila (2).
            
         
               (3)
            
            
               V skladu s členom 3(1) Uredbe (ES) št. 1331/2008 se lahko na pobudo Komisije ali na podlagi zahtevka seznam Unije aditivov za živila posodobi.
            
         
               (4)
            
            
               Vložen je bil zahtevek za odobritev uporabe smukca (E 553b) in karnauba voska (E 903) na neolupljenih obarvanih trdo kuhanih jajcih ter uporabe šelaka (E 904) na neolupljenih trdo kuhanih jajcih in dan na voljo državam članicam.
            
         
               (5)
            
            
               Pri uporabi na površini neolupljenih obarvanih trdo kuhanih jajc lahko aditivi za živila smukec (E 553b), karnauba vosek (E 903) in šelak (E 904) služijo za dekoracijo za zagotavljanje bolj ali manj izrazitega sijaja. Poleg tega lahko šelak (E 904) pri površinski uporabi pripomore k boljšemu konzerviranju vseh neolupljenih trdo kuhanih jajc.
            
         
               (6)
            
            
               Zaradi netopnosti in velike molekulske mase navedenih aditivov za živila se ne pričakuje, da bi ti lahko prešli v užitni notranji del jajc. Uporaba navedenih aditivov za živila ne vpliva na zdravje ljudi, saj njihovi voski ostanejo na jajčni lupini. Zato je primerno, da se dovoli uporaba smukca (E 553b) in karnauba voska (E 903) na neolupljenih obarvanih trdo kuhanih jajcih ter uporaba šelaka (E 904) na obarvanih in neobarvanih neolupljenih trdo kuhanih jajcih.
            
         
               (7)
            
            
               V skladu s členom 3(2) Uredbe (ES) št. 1331/2008 se mora Komisija za posodobitev seznama Unije aditivov za živila iz Priloge II k Uredbi (ES) št. 1333/2008 posvetovati z Evropsko agencijo za varnost hrane, razen če zadevna posodobitev ne vpliva na zdravje ljudi. Ker odobritev uporabe smukca (E 553b), karnauba voska (E 903) in šelaka (E 904) na neolupljenih trdo kuhanih jajcih pomeni posodobitev navedenega seznama, ki ne bo imela učinka na zdravje ljudi, Evropske agencije za varnost hrane ni treba zaprositi za mnenje.
            
         
               (8)
            
            
               V skladu s prehodnimi določbami Uredbe Komisije (EU) št. 1129/2011 z dne 11. novembra 2011 o spremembi Priloge II k Uredbi (ES) št. 1333/2008 Evropskega parlamenta in Sveta z vzpostavitvijo seznama Unije aditivov za živila (3) se Priloga II s seznamom Unije aditivov za živila, odobrenih za uporabo v živilih, in pogoji uporabe uporablja od 1. junija 2013. Da bi se lahko uporaba smukca (E 553b) in karnauba voska (E 903) na neolupljenih obarvanih trdo kuhanih jajcih ter uporaba šelaka (E 904) na neolupljenih trdo kuhanih jajcih dovolila pred navedenim datumom, je treba opredeliti zgodnejši datum začetka uporabe za navedene aditive za živila.
            
         
               (9)
            
            
               Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala –
            
         SPREJELA NASLEDNJO UREDBO:
   Člen 1
   Priloga II k Uredbi (ES) št. 1333/2008 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 23. julija 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 354, 31.12.2008, str. 16.
   
      (2)  UL L 354, 31.12.2008, str. 1.
   
      (3)  UL L 295, 12.11.2011, str. 1.
   
      PRILOGA
      V delu E Priloge II k Uredbi (ES) št. 1333/2008 se v kategorijo živil 10.2 „Predelani jajca in jajčni proizvodi“ za vnosom E 520–523 vstavijo naslednji vnosi:
      
         
                      
                  
                  
                     „E 553b
                  
                  
                     smukec
                  
                  
                     5 400
                  
                  
                      
                  
                  
                     samo na površini neolupljenih obarvanih trdo kuhanih jajc
                  
                  
                     Obdobje uporabe:
                     od 13. avgusta 2012
                  
               
                      
                  
                  
                     E 903
                  
                  
                     karnauba vosek
                  
                  
                     3 600
                  
                  
                      
                  
                  
                     samo na površini neolupljenih obarvanih trdo kuhanih jajc
                  
                  
                     Obdobje uporabe:
                     od 13. avgusta 2012
                  
               
                      
                  
                  
                     E 904
                  
                  
                     šelak
                  
                  
                     
                        quantum satis
                     
                  
                  
                      
                  
                  
                     samo na površini neolupljenih trdo kuhanih jajc
                  
                  
                     Obdobje uporabe:
                     od 13. avgusta 2012“